Pelien parissa koetaan samanlaisia asioita kuin muissa joukkuelajeissa. Pelitaitojen kehittäminen vaatii aikaa ja sinnikästä harjoittelua. Joukkueet ponnistelevat yhdessä, voittavat tai kärsivät tappioita. Harjoittelun lomassa solmitaan ystävyyssuhteita, vaikkeivät osallistujat olekaan fyysisesti samassa paikassa.

– Sarja kuvaa hyvin, miten pelaaminen voi olla osa syrjäytyneen tai syrjäytetyn nuoren elämää, mutta se ei ole negatiivinen tekijä tai ongelmien alkusyy, Meriläinen kiteyttää.

Mikko Meriläinen on 37-vuotias pelikasvatuksen tutkija, joka haluaisi ehtiä pelata enemmän. "Eri aikoina maistuvat erilaiset pelit. Viime aikojen suosikkipeleihini lukeutuvat esimerkiksi Witcher 3, Untitled Goose Game, Return of the Obra Dinn ja CS:GO."